**Πλατφόρμα Καινοτομίας για τον Τουρισμό στη Μεσόγειο**

**2η Ενημερωτική Εσπερίδα έργου EuroMed Libeccio**

«Τα δεδομένα αποτελούν το νέο πετρέλαιο», Clive Humby, 2006

Πώς μπορεί ο τουρισμός στις Μεσογειακές περιοχές να ξεφύγει από το μοντέλο «ήλιος και θάλασσα» και να επεκταθεί χωρικά πέραν της παράκτιας ζώνης και χρονικά σε όλο το χρόνο;

Πώς μπορεί η τουριστική ανάπτυξη να γίνει πιο αειφόρος και ανθεκτική σε κρίσεις;

Πώς μπορούν οι επιχειρήσεις του κλάδου να έχουν ακριβέστερες προβλέψεις επισκεψιμότητας και να αξιοποιήσουν τις κριτικές των επισκεπτών;

Πώς μπορούν οι φορείς δημιουργίας πολιτικών να βελτιώσουν το περιβαλλοντικό αποτύπωμα του τουρισμού, να περιορίσουν τον μαζικό τουρισμό και τον κοινωνικό αντίκτυπό του;

Μια σειρά ερωτημάτων που θα μπορούσαν να απαντηθούν αξιοποιώντας τα διαθέσιμα δεδομένα για τον τουριστικό τομέα. Δεδομένα που θα τύχουν ανάλυσης και αξιοποίησης για βελτιστοποίηση στη λήψη αποφάσεων, μέσω μια πλατφόρμας ανάλυσης δεδομένων που σχεδιάζεται στο πλαίσιο του έργου Libeccio.

Σας προσκαλούμε στην ενημερωτική εσπερίδα του έργου που θα λάβει χώρα στο Τμήμα Διοίκησης Τουρισμού του Πανεπιστημίου Πατρών στο Κουκούλι, Τετάρτη 5 Μαρτίου 2025 και ώρα 17:45.

Στους φοιτητές θα δοθούν βεβαιώσεις παρακολούθησης, 50 θέσεις διαθέσιμες.

Φόρμα Εγγραφής στην Εσπερίδα:

<https://docs.google.com/forms/d/e/1FAIpQLSd56QIt-K8ElevNcWgHhYUpbSmDP3I4AvKlaowLN7HsTEeSRg/viewform?usp=sharing>

**Πρόγραμμα εκδήλωσης:**

17:45 Προσέλευση – Εγγραφές

18:15 Χαιρετισμοί

 Παναγιώτης Σακελλαρόπουλος, ΠΔΕ

 Απόστολος Ραφαηλίδης, Πανεπιστήμιο Πατρών

 Χρυσόστομος Στύλιος, ΙΝΒΙΣ-ΑΘΗΝΑ

18:30 Πλατφόρμα Καινοτομίας – Έργο Libeccio

 Αθανάσιος Καλογεράς, ΙΝΒΙΣ-ΑΘΗΝΑ

18:45 Διάλογος για τον Αειοφόρο Τουρισμό στην Μεσόγειο - Dialogue4Tourism

 Ιωάννης Μαρδίκης, Circular Clima-EPLO

19:00 Ανάλυση Δεδομένων για Λήψη Αποφάσεων στον Τουριστικό Τομέα

 Νικήτας Ρήγας Καλογερόπουλος, ΙΝΒΙΣ-ΑΘΗΝΑ

19:15 Συζήτηση

19:30 Λήξη Ημερίδας – Μπουφές Δικτύωσης

**Το Έργο Libeccio**

Το έργο Libeccio χρηματοδοτείται στο πλαίσιο του προγράμματος Euro Med με επικεφαλής εταίρο την Ιταλική Περιφέρεια Αιμιλίας Ρωμανίας. Από Ελληνικής πλευράς συμμετέχουν η Περιφέρεια Δυτικής Ελλάδος και το Ινστιτούτο Βιομηχανικών Συστημάτων του Ερευνητικού Κέντρου ΑΘΗΝΑ.

Το έργο αποσκοπεί στην βελτίωση λήψης αποφάσεων στον τουριστικό τομέα επί τη βάσει δεδομένων. Για το σκοπό αυτό θα υλοποιηθεί μια πλατφόρμα Ανάλυσης Μεγάλων Δεδομένων με στόχο την υποστήριξη λήψης αποφάσεων. Δύο είναι οι κύριες ομάδες στόχοι για τη χρήση της πλατφόρμας: οι φορείς δημιουργίας πολιτικής και επιχειρηματικοί φορείς στον τομέα του τουρισμού.

Για την καλύτερη εμπλοκή των φορέων στόχων στο έργο και την ενημέρωσή τους καθώς και του ευρύτερου κοινού δημιουργείται στο πλαίσιο του έργου μια Πλατφόρμα Καινοτομίας για τον Τουρισμό στη Μεσόγειο, που αποτελεί στην ουσία ένα δίκτυο ενδιαφερομένων φορέων. Η συγκεκριμένη Πλατφόρμα θα παρουσιαστεί στην Ενημερωτική Εσπερίδα του έργου που θα πραγματοποιηθεί στις 5 Μαρτίου 2025 στο Τμήμα Διοίκησης Τουρισμού του Πανεπιστημίου Πατρών, Μεγάλου Αλεξάνδρου, 26334 Κουκούλι Πατρών.